Gandia presenta el kit de platja segura
01 juliol 2020

## Gandia presenta el kit de platja segura01 juliol 2020Última actualització: 14 juliol 2025

![](../gestion/img/_AO_4308-copia.jpg)  
  

Gandia ha presentat aquest matí el **kit de platja segura**. Una iniciativa posada en marxa pel departament de Turisme de l'Ajuntament de Gandia destinada a fer més fàcil el manteniment de la distància de seguretat a les seues platges.

Tal com ha indicat el regidor de l'àrea de Turisme, **Vicent Mascarell**, amb aquesta mesura el consistori pretén "_traslladar a tota la ciutadania la necessitat de mantenir el distanciament social, també a la platja_". El kit està compost per quatre piquetes de fusta i quatre cintes que acaben delimitant l'espai destinat a una família ocupant un espai de 16 metres quadrats.

"_És un kit voluntari, no és obligatori per a passar el dia a la platja. Té un cost de tres euros i estarà disponible a partir de demà a les oficines de turisme. Amb ell pretenem fer més visible els espais perquè siga més fàcil respectar les distàncies i entre tots mantinguem la seguretat_" va explicar Mascarell qui ha informat que els usuaris també s'ho poden elaborar a casa seua.

Durant tot l'estiu, les oficines de turisme distribuiran els 10.000 kits de platja segura als usuaris i banyistes que els adquirisquen en els punts de venda.

[Twittear](https://twitter.com/share)